คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๗/๒๕๕๙เรื่องการกำหนดตำแหน่งของข้าราชการตำรวจซึ่งมีอำนาจหน้าที่ในการสอบสวน เพื่อประโยชน์ในการปฏิรูปด้านการบริหารราชการแผ่นดินและกระบวนการยุติธรรมสมควรปรับปรุงการกำหนดตำแหน่งของข้าราชการตำรวจซึ่งมีอำนาจหน้าที่ในการสอบสวนเสียใหม่ให้สอดคล้องกับโครงสร้างและระบบการบังคับบัญชาของสำนักงานตำรวจแห่งชาติอันจะส่งผลในการเพิ่มประสิทธิภาพในการปฏิบัติหน้าที่ของข้าราชการตำรวจในงานการสอบสวนอาศัยอำนาจตามความในมาตรา ๔๔ ของรัฐธรรมนูญแห่งราชอาณาจักรไทย (ฉบับชั่วคราว)พุทธศักราช ๒๕๕๗ หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติ จึงมีคำสั่งดังต่อไปนี้ข้อ ๑ ให้ยกเลิกความใน (๔) ของมาตรา ๑๑แห่งพระราชบัญญัติตำรวจแห่งชาติ พ.ศ. ๒๕๔๗ และให้ใช้ความต่อไปนี้แทน(๔) วางระเบียบหรือทำคำสั่งเฉพาะเรื่องไว้ให้ข้าราชการตำรวจปฏิบัติการเกี่ยวกับการใช้อำนาจหรือการปฏิบัติหน้าที่ตามประมวลกฎหมายวิธีพิจารณาความอาญาหรือกฎหมายอื่นข้อ ๒ ให้ยกเลิกความในมาตรา ๔๔แห่งพระราชบัญญัติตำรวจแห่งชาติ พ.ศ. ๒๕๔๗ และให้ใช้ความต่อไปนี้แทนมาตรา ๔๔ ตำแหน่งข้าราชการตำรวจมีดังต่อไปนี้(๑)ผู้บัญชาการตำรวจแห่งชาติ(๒)จเรตำรวจแห่งชาติ และรองผู้บัญชาการตำรวจแห่งชาติ(๓)ผู้ช่วยผู้บัญชาการตำรวจแห่งชาติ(๔)ผู้บัญชาการ(๕)รองผู้บัญชาการ(๖)ผู้บังคับการ(๗)รองผู้บังคับการ(๘)ผู้กำกับการ(๙)รองผู้กำกับการ(๑๐)สารวัตร(๑๑)รองสารวัตร(๑๒)ผู้บังคับหมู่(๑๓)รองผู้บังคับหมู่ก.ตร.จะกำหนดให้มีตำแหน่งที่เรียกชื่ออย่างอื่นโดยจะให้มีชื่อตำแหน่งใดเทียบกับตำแหน่งตามวรรคหนึ่งก็ได้ โดยให้กำหนดไว้ในกฎก.ตร.ข้อ ๓ ให้ยกเลิกความในวรรคสองของมาตรา ๔๕แห่งพระราชบัญญัติตำรวจแห่งชาติ พ.ศ. ๒๕๔๗ และให้ใช้ความต่อไปนี้แทนการกำหนดจำนวนตำแหน่งข้าราชการตำรวจตั้งแต่ตำแหน่งผู้บังคับการหรือตำแหน่งเทียบเท่าขึ้นไปในส่วนราชการต่าง ๆ ต้องได้รับความเห็นชอบจาก ก.ต.ช.ก่อนข้อ ๔ ให้ยกเลิกความในวรรคหนึ่งของมาตรา ๔๖แห่งพระราชบัญญัติตำรวจแห่งชาติ พ.ศ. ๒๕๔๗ และให้ใช้ความต่อไปนี้แทนมาตรา ๔๖ ให้ข้าราชการตำรวจซึ่งดำรงตำแหน่งตามมาตรา๔๔ (๙) (๑๐) และ (๑๑) ที่มีอำนาจและหน้าที่ทำการสอบสวนและอยู่ในสายงานสอบสวนได้รับเงินเพิ่มเป็นกรณีพิเศษตามระเบียบที่ ก.ตร.กำหนดโดยความเห็นชอบของกระทรวงการคลังข้อ ๕ ให้ยกเลิกความในมาตรา ๔๗แห่งพระราชบัญญัติตำรวจแห่งชาติ พ.ศ. ๒๕๔๗ข้อ ๖ ให้ยกเลิกความใน (๖) (๗) (๘) (๙) (๑๐) และ(๑๑) ของมาตรา ๕๑ แห่งพระราชบัญญัติตำรวจแห่งชาติ พ.ศ. ๒๕๔๗และให้ใช้ความต่อไปนี้แทน(๖) ตำแหน่งผู้บังคับการ จะได้ทรงพระกรุณาโปรดเกล้าฯแต่งตั้งจากข้าราชการตำรวจยศพันตำรวจเอก ซึ่งได้รับอัตราเงินเดือนพันตำรวจเอก(พิเศษ) หรือพลตำรวจตรี(๗)ตำแหน่งรองผู้บังคับการ ให้แต่งตั้งจากข้าราชการตำรวจยศพันตำรวจเอกหรือพันตำรวจเอกซึ่งได้รับอัตราเงินเดือนพันตำรวจเอก (พิเศษ)(๘)ตำแหน่งผู้กำกับการ ให้แต่งตั้งจากข้าราชการตำรวจยศพันตำรวจโทหรือพันตำรวจเอก(๙)ตำแหน่งรองผู้กำกับการ ให้แต่งตั้งจากข้าราชการตำรวจยศพันตำรวจโท(๑๐)ตำแหน่งสารวัตรให้แต่งตั้งจากข้าราชการตำรวจยศร้อยตำรวจเอกขึ้นไปแต่ไม่สูงกว่าพันตำรวจโท(๑๑)ตำแหน่งรองสารวัตร ให้แต่งตั้งจากข้าราชการตำรวจยศร้อยตำรวจตรีขึ้นไปแต่ไม่สูงกว่าร้อยตำรวจเอกข้อ ๗ ให้ยกเลิกความในวรรคหนึ่งของมาตรา ๗๒แห่งพระราชบัญญัติตำรวจแห่งชาติ พ.ศ. ๒๕๔๗ และให้ใช้ความต่อไปนี้แทนมาตรา ๗๒ ในกรณีที่ตำแหน่งข้าราชการตำรวจในส่วนราชการหรือหน่วยงานใดในสำนักงานตำรวจแห่งชาติว่างลงหรือผู้ดำรงตำแหน่งใดไม่สามารถปฏิบัติราชการได้ ให้ผู้บังคับบัญชาดังต่อไปนี้ สั่งให้ข้าราชการตำรวจซึ่งเห็นสมควรรักษาราชการแทนในตำแหน่งนั้นได้(๑)นายกรัฐมนตรี สำหรับตำแหน่งผู้บัญชาการตำรวจแห่งชาติ(๒)ผู้บัญชาการตำรวจแห่งชาติ สำหรับตำแหน่งตั้งแต่จเรตำรวจแห่งชาติรองผู้บัญชาการตำรวจแห่งชาติ หรือตำแหน่งเทียบเท่าลงมา(๓)ผู้บัญชาการหรือตำแหน่งเทียบเท่าสำหรับตำแหน่งตั้งแต่ผู้บังคับการหรือตำแหน่งเทียบเท่าลงมาในส่วนราชการนั้น(๔)ผู้บังคับการหรือตำแหน่งเทียบเท่าสำหรับตำแหน่งตั้งแต่ผู้กำกับการหรือตำแหน่งเทียบเท่าลงมาในส่วนราชการนั้นข้อ ๘ ให้ยกเลิกความในวรรคหนึ่งของมาตรา ๑๐๔แห่งพระราชบัญญัติตำรวจแห่งชาติ พ.ศ. ๒๕๔๗ และให้ใช้ความต่อไปนี้แทนมาตรา ๑๐๔ ในการออกจากราชการของข้าราชการตำรวจตำแหน่งตั้งแต่ผู้บังคับการหรือตำแหน่งเทียบเท่าขึ้นไปหากเป็นกรณีการออกจากราชการตามมาตรา ๙๗ ให้นายกรัฐมนตรีนำความกราบบังคมทูลเพื่อทรงทราบข้อ ๙ ตำแหน่งพนักงานสอบสวนตามมาตรา ๔๔ (๖) (๗)(๘) (๙) (๑๐) หรือ (๑๑) ในส่วนราชการใดของสำนักงานตำรวจแห่งชาติที่ได้รับการกำหนดไว้ตามพระราชบัญญัติตำรวจแห่งชาติ พ.ศ. ๒๕๔๗ให้เป็นตำแหน่งตามมาตรา ๔๔ (๖) (๗) (๘) (๙) (๑๐) หรือ (๑๑) แล้วแต่กรณี ในส่วนราชการนั้นของสำนักงานตำรวจแห่งชาติผู้ใดดำรงตำแหน่งพนักงานสอบสวนตามมาตรา๔๔ (๖) (๗) (๘) (๙) (๑๐) หรือ (๑๑) แห่งพระราชบัญญัติตำรวจแห่งชาติ พ.ศ. ๒๕๔๗อยู่ในวันก่อนวันที่คำสั่งนี้ใช้บังคับให้ถือว่าผู้นั้นเป็นผู้ดำรงตำแหน่งตามมาตรา ๔๔ (๖) (๗) (๘) (๙) (๑๐) หรือ (๑๑)แล้วแต่กรณีและให้ผู้ดำรงตำแหน่งดังกล่าวยังคงปฏิบัติหน้าที่ตามอำนาจและหน้าที่เช่นเดิมไปพลางก่อนจนกว่าการดำเนินการตามวรรคสามจะแล้วเสร็จให้ก.ตร. กำหนดหรือตัดโอนตำแหน่งตามวรรคหนึ่งจากส่วนราชการหนึ่งไปเพิ่มให้อีกส่วนราชการหนึ่งของสำนักงานตำรวจแห่งชาติและให้ผู้บัญชาการตำรวจแห่งชาติเป็นผู้สั่งแต่งตั้งข้าราชการตำรวจที่ดำรงตำแหน่งพนักงานสอบสวนนั้นให้ดำรงตำแหน่งตามมาตรา ๔๔ (๖) (๗) (๘) (๙) (๑๐) หรือ (๑๑)ให้แล้วเสร็จภายในเก้าสิบวันนับแต่วันที่คำสั่งนี้ใช้บังคับให้ผู้ดำรงตำแหน่งตามวรรคสองยังคงได้รับเงินเพิ่มเป็นกรณีพิเศษตามมาตรา๔๖ แห่งพระราชบัญญัติตำรวจแห่งชาติ พ.ศ. ๒๕๔๗จนกว่าการดำเนินการตามวรรคสามจะแล้วเสร็จข้อ ๑๐ บรรดาบทบัญญัติแห่งกฎหมาย กฎ ระเบียบข้อบังคับ ประกาศ คำสั่ง หรือมติของคณะรัฐมนตรีใด ที่อ้างถึงพนักงานสอบสวนผู้ชำนาญการพิเศษพนักงานสอบสวนผู้ชำนาญการ และพนักงานสอบสวนตามมาตรา ๔๔ (๙) (๑๐) และ (๑๑)แห่งพระราชบัญญัติตำรวจแห่งชาติ พ.ศ. ๒๕๔๗ให้ถือว่าอ้างถึงข้าราชการตำรวจซึ่งดำรงตำแหน่งตามมาตรา ๔๔ (๙) (๑๐) และ (๑๑) ที่มีอำนาจและหน้าที่ทำการสอบสวนและอยู่ในสายงานสอบสวนแล้วแต่กรณีข้อ ๑๑[๑] คำสั่งนี้ให้ใช้บังคับเมื่อพ้นกำหนดสิบห้าวันนับแต่วันประกาศในราชกิจจานุเบกษาเป็นต้นไปสั่ง ณ วันที่ ๕กุมภาพันธ์ พุทธศักราช ๒๕๕๙พลเอก ประยุทธ์ จันทร์โอชาหัวหน้าคณะรักษาความสงบแห่งชาติปุณิกา/ปริยานุช/จัดทำ๘ กุมภาพันธ์๒๕๕๙พจนา/ตรวจ๘ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๓๖ ง/หน้า ๗/๕ กุมภาพันธ์ ๒๕๕๙